बतौड़ की शामलात भूमि में खड़े सरकंडों में लगी आग
सिटी रिपोर्टर | बरवाला/रायपुररानी
ग्रामपंचायत बतौड़ की शामलात भूमि में खड़े सरकंडों में अचानक सोमवार शाम को आग लग गई। बतौड़ के सरपंच लक्ष्मण बतौड़ ने बताया कि आग लगने से काफी सरकंडे जलकर राख हो गए हैं। फायर ब्रिगेड की मदद से आग पर काबू पाया गया। उन्होंने बताया कि आग लगने की सूचना बरवाला पुलिस चौकी बीडीपीओ कार्यालय बरवाला को भी भेज दी गई है। पुलिस कर्मचारी बीडीपीओ कार्यालय के कर्मचारी भी इस दौरान मौके पर पहुंचे। सरकंडों में पहले भी 21 नवंबर 3 फरवरी को आग लगने की घटनाएं हो चुकी हैं।
अज्ञात लोग दिन में सरकंडों में आग लगा देते हैं और रात को ट्रैक्टरों जेसीबी की मदद से भूमि पर नाजायज कब्जे करते हैं। इसके बारे में पुलिस चौकी बरवाला को पहले भी अवगत कराया गया है। लेकिन कोई संतोषजनक कार्रवाई नहीं होने से बार-बार आग लगाने की घटनाएं हो रही हैं। उन्होंने बताया कि सरकंडों में आग लगने से पंचायत को काफी राजस्व का नुक्सान होता है। सरपंच ने बताया कि आग लगने के बारे में जहां पुलिस चौकी बरवाला बीडीपीओ कार्यालय में कार्रवाई किए जाने के लिए लिखित शिकायत की गई है। वहीं, इस शिकायत की प्रति थानाध्यक्ष चंडीमंदिर, एसीपी पंचकूला, डीसीपी पंचकूला डीसी पंचकूला और डीजीपी हरियाणा को भी भेजी गई है।
hin_Deva mai_Deva hin_Deva hin_Deva